L'Asociación del Pueblo Gitano presenta al alcalde el seu projecte d’activitas
25 de febrer 2021

![](/media/pvaptli0/86_asociacion_pueblo_gitano.jpg)  
  

L'Asociación del Pueblo Gitano ha presentat a l'alcalde de Sagunt el seu projecte d'activitats que desenvolupen en tota la ciutat, però fonamentalment en els barris de Baladre, San José i Racó de l'Horta. El president de l'associació, Jesús Ramírez, ha explicat a l'alcalde el projecte d'assessorament que desenvolupen en l'associació i li ha comunicat que tornaran a demanar la subvenció municipal, que no demanaven des de fa uns anys.

L'alcalde de Sagunt, Darío Moreno, ha destacat els beneficis del treball conjunt amb les associacions: «**Des de l'Equip de Govern**, ha manifestat l'alcalde, **insistim en nombroses ocasions en l'important que és treballar amb el teixit associatiu de la ciutat, i l'Asociación del Pueblo Gitano és una d'eixes associacions a les quals hem d'escoltar. A més, per representar i per cuidar especialment d'un col·lectiu que tradicionalment ha sigut marginat**». L'alcalde ha afegit que continuaran «**treballant conjuntament per a aportar beneficis comuns per a, per descomptat, totes les persones que formen part d'eixa associació, però també per a tots els ciutadans i ciutadanes. Només des d'eixa perspectiva de treball conjunt entre Administracions i associacions, aconseguirem arribar a totes les persones i que ningú es quede arrere**».​

*   [](http://www.facebook.com/sharer.php?u=https://aytosagunto.es/va/actualitat/l-asociacion-del-pueblo-gitano-presenta-al-alcalde-el-seu-projecte-d-activitas/ "Facebook")
*   [](http://twitter.com/share?url=https://aytosagunto.es/va/actualitat/l-asociacion-del-pueblo-gitano-presenta-al-alcalde-el-seu-projecte-d-activitas/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-asociacion-del-pueblo-gitano-presenta-al-alcalde-el-seu-projecte-d-activitas/ "Linked In")
*   [](mailto:?body=https://aytosagunto.es/va/actualitat/l-asociacion-del-pueblo-gitano-presenta-al-alcalde-el-seu-projecte-d-activitas/)